WALKMAN Brukerhåndbok
Skriv ut
Hovedsiden > Spesifikasjoner > Hva er format og bithastighet > Hva er lydformat?

## Hva er lydformat?

Hva er kopibeskyttelse?
Hva er bithastighet?
Hva er forholdet mellom bithastighet, lydkvalitet og lagringsstørrelse?
Lydformat henviser til metoden som brukes for å importere lyddata fra Internett eller lyd-CD-er til en datamaskin, og for å lagre det som en lydfil.
Vanlige formater omfatter blant annet MP3 og WMA.
MP3: MP3 (MPEG-1 Audio Layer3) er en vanlig lydkomprimeringsteknologi utviklet av MPEG-arbeidsgruppen til ISO (International Organization for Standardization).
MP3 kan komprimere lydfiler til omtrent 1/10 av størrelsen til vanlige CD-lydfiler.
WMA: WMA (Windows Media Audio) er en vanlig lydkomprimeringsstandard utviklet av Microsoft Corporation. WMA-formatet gir samme lydkvalitet som MP3-formatet, men med mindre filstørrelse.
AAC: AAC (Advanced Audio Coding) er en vanlig lydkomprimeringsteknologi utviklet av MPEG-arbeidsgruppen til ISO (International Organization for Standardization). AAC-formatet gir samme lydkvalitet som MP3-formatet, men med mindre filstørrelse.
Linear PCM: Linear PCM er et lydinnspillingsformat uten digital komprimering. Du kan oppnå en CD-lydkvalitet ved å spille inn med dette formatet.
Tips

- For detaljert informasjon om støttede filformater og bithastigheter, se [Detaljer].

### Hva er kopibeskyttelse?

Enkelte musikkfiler, videofiler, e.l. som du kjøper fra en musikknedlastningstjeneste e.l., kan ha tatt i bruk tilgangskontrollteknologier, som kryptering, for å begrense bruk og kopiering av materiale, i henhold til lover om kopibeskyttelse (åndsverk).

### Hva er bithastighet?

Bithastighet henviser til mengden data som brukes for å lagre hvert sekund med lyd, uttrykt i kbps (kilobyte per sekund), som 64 kbps. Generelt gir høyere bithastigheter bedre lydkvalitet, men krever mer lagringsplass for samme lydlengde.

### Hva er forholdet mellom bithastighet, lydkvalitet og lagringsstørrelse?

Generelt gir høyere bithastigheter bedre lydkvalitet, men krever mer lagringsplass for samme lydlengde, så du kan lagre færre sanger på spilleren.
Lavere bithastigheter lar deg lagre flere sanger, men med en lavere lydkvalitet.
Merknad

- Hvis du importerer en sang fra en CD til datamaskinen ved lav bithastighet, kan du ikke forbedre lydkvaliteten ved å velge en høy bithastighet når du overfører sangen fra datamaskinen til spilleren.

Til toppen